మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మా శ్రీలంక క్రికెట్ జట్టు చచ్చిపోయింది..!
కొలంబోలో మార్చి 19, 2017న శ్రీలంక క్రికెట్ జట్టు చచ్చిపోయింది. ఆ జట్టుకి ప్రగాడ సంతాపం తెలుపుతున్నాం. అంత్యక్రియల అనంతరం
TNN | Updated:
Mar 21, 2017, 07:51PM IST
క్రికెట్లో పసికూనగా ముద్రపడిన బంగ్లాదేశ్ చేతిలో ఘోర ఓటమిని చవిచూసిన శ్రీలంక క్రికెట్ జట్టుపై ఆ దేశ మీడియా దుమ్మెత్తిపోస్తోంది. కొలంబో వేదికగా శ్రీలంకతో ఆదివారం ముగిసిన రెండో టెస్టులో బంగ్లాదేశ్ 4 వికెట్ల తేడాతో విజయం సాధించింది. టాస్ గెలిచి తొలుత బ్యాటింగ్ చేసిన శ్రీలంక తొలి ఇన్నింగ్స్&zwnj;లో 338 పరుగులు చేయగా.. బంగ్లాదేశ్ 467 పరుగులతో దీటుగా బదులిచ్చింది. ప్రత్యర్థికి 129 పరుగుల ఆధిక్యం లభించడంతో కంగుతిన్న శ్రీలంక రెండో ఇన్నింగ్స్&zwnj;లో ఆపసోపాలు పడి 319 పరుగులు చేయగలిగింది. దీంతో 191 పరుగుల స్వల్ప లక్ష్య ఛేదనకు దిగిన బంగ్లాదేశ్ ఆరు వికెట్లు కోల్పోయి అలవోకగా విజయం సాధించింది. వందో టెస్టు మ్యాచ్ ఆడుతున్న బంగ్లాదేశ్&zwnj; జట్టుకు విదేశీగడ్డపై ఇదే తొలి విజయం కావడం విశేషం. శ్రీలంక జట్టుకి సొంతగడ్డపైనే అవమానం జరగడంతో మీడియా తీవ్రస్థాయిలో విమర్శలకు దిగింది. &lsquo;ద ఐలాండ్&rsquo; అనే పత్రిక ఏకంగా శ్రీలంక జట్టు చచ్చిపోయిందంటూ ప్రకటిస్తూ.. సంతాపం తెలిపింది.
&lsquo;కొలంబోలో మార్చి 19, 2017న శ్రీలంక క్రికెట్ జట్టు చచ్చిపోయింది. ఆ జట్టుకి ప్రగాడ సంతాపం తెలుపుతున్నాం. అంత్యక్రియల అనంతరం చితాభస్మాన్ని బంగ్లాదేశ్&zwnj;కి తీసుకెళ్లారు&rsquo; అంటూ ద ఐలాండ్ పత్రిక రాసుకొచ్చింది. 1882లో ఇంగ్లాండ్&zwnj;కి చెందిన &lsquo;ద స్పోర్టింగ్ టైమ్స్ న్యూస్ పేపర్&rsquo; కూడా ఆస్ట్రేలియా చేతిలో ఓడిన ఇంగ్లాండ్ జట్టుకి ఇదే తరహాలో వ్యంగ్యంగా సంతాపం తెలిపి వార్తల్లో నిలిచింది.